സ്മാര്ട്ട് ഹെല്ത്ത് കാര്ഡ് പദ്ധതിക്ക് തുടക്കം കുറിച്ച് ഒഡീഷ ഭുവനേശ്വര്: ഒഡീഷയില് സ്മാര്ട്ട് ഹെല്ത്ത് കാര്ഡ് പദ്ധതിക്ക് തുടക്കം കുറിച്ചു. മാല്ക്കന്ഗിരിയിലാണ് പദ്ധതി ആദ്യമായി നിലവില് വന്നത്. മുഖ്യമന്ത്രി നവീന് പട്നായിക്കാണ് പദ്ധതി ജനങ്ങള്ക്ക് സമര്പ്പിച്ചത്. ബിജു സ്വാസ്ഥ്യ കല്യാണ് യോജനയുടെബിഎസ്കെവൈ കീഴിലാണ് പദ്ദതി. ഒഡീഷയിലെ ആരോഗ്യ സേവനങ്ങളുടെ മുഖച്ഛായ മാറ്റാന് ഈ പദ്ധതിക്ക് സാധിക്കുമെന്ന് ഒഡീഷ ചീഫ് മെഡിക്കല് ഓഫീസര് അറിയിച്ചു. സംസ്ഥാനത്തെ 4.3 കോടി വരുന്ന ജനസംഖ്യയില് 3.5 കോടി ജനങ്ങള്ക്ക് 200ഓളം ആശുപത്രികളിലായി ഗുണനിലവാരമുള്ള ആരോഗ്യസേവനം നല്കുവാന് ഈ പദ്ധതിയിലൂടെ സാധിക്കും. ഒരു കുടുംബത്തിന് 5 ലക്ഷം രൂപ വരെയുള്ള ചികിത്സ സൗജന്യമായിരിക്കും. കുടുംബത്തിലെ വനിതാ അംഗങ്ങള്ക്ക് 10 ലക്ഷം വരെ ചികിത്സാ സഹായം ലഭിക്കുന്നതാണ്. ഗോത്രവിഭാഗങ്ങള് കൂടുതലായി താമസിക്കുന്ന മാല്ക്കന്ഗിരിയില് ഒരുകാലത്ത് നക്സല് ഭീഷണി ശക്തമായിരുന്ന മേഖല കൂടിയാണ്. ഇവരുടെ ഉന്നമനത്തിനായി പല സഹായങ്ങളും പട്നായിക്ക് നല്കിയിരുന്നു.